V4: Jednoznačná podpora Slovenska pri vstupe do NATO
BRATISLAVA 22. augusta (SITA) - Jednoznačnú podporu Slovenska pri vstupe do Severoatlantickej aliancie, ako aj záujem krajín Visegrádskej štvorky vstúpiť spoločne do Európskej únie (EÚ) dnes deklarovali prezidenti Maďarska, Poľska a Českej republiky počas
22. aug 2002 o 16:58 NULL
Trojica prezidentov sa nevyhla ani téme rozširovania EÚ a konštatovali spokojnosť so súčasným stavom negociácií. Ferenc Mádl, Aleksander Kwaśniewski a Václav Havel veria, že všetky štyri krajiny stihnú negociačné rokovania ukončiť v stanovenom termíne. Spoliehajú sa na svoje vlády, že prístupový proces úspešne zavŕšia, aby mohlo Maďarsko, Poľsko, Česko a Slovensko vstúpiť do EÚ súčasne. V tejto súvislosti sa prezidenti zhodli na tom, že referendum o vstupe kandidátskych krajín do únie by sa malo uskutočňovať postupne podľa toho, akú podporu má členstvo v EÚ v jednotlivých štátoch. Výsledok referend by tak mohol ovplyvniť ešte nerozhodnutých občanov v susedných krajinách.
Podľa Balleka sa počas "príjemného stretnutia vedeného v duchu najvyššej solidarity" prezidenti venovali aj otázke spoločnej visegrádskej spolupráce. Konštatovali, že visegrádske zoskupenie bude mať svoj význam a bude užitočné aj po vstupe všetkých krajín do EÚ. Vzájomná podpora však v Častoloviciach nedominovala len v súvislosti s integračnými ambíciami krajín V4. Počas stretnutia prezidenti diskutovali aj o ničivých záplavách, ktoré spôsobili obrovské škody v Českej republike a nevyhli sa ani Slovensku a Maďarsku.
Tohtoročný summit V4 v Častoloviciach bol pravdepodobne posledným pre českého prezidenta. V. Havlovi, ktorý je považovaný za duchovného zakladateľa V4, sa vo februári skončí prezidentský mandát. Budúci rok by sa hlavy štátov V4 mali stretnúť v maďarskom Visegráde.
ve;bl
summitu prezidentov V4 v Častoloviciach. Pre agentúru SITA to uviedol veľvyslanec Slovenska v ČR Ladislav Ballek, ktorý v častolovickom zámku zastupoval slovenského prezidenta. R. Schuster svoju účasť na summite musel v stredu pre zdravotné problémy odriecť, partneri z V4 sa však s ním spojili počas stretnutia telefonicky.